AĠĠORNATA: L-anzjana rraportata nieqsa tinstab qawwija u sħiħa Aġġornata: Il-Pulizija fi stqarrija maħruġa minnha ftit sigħat wara li talbet għall-għajnuna tal-pubbliku biex tinstab l-anzjana Imelda Maria Frendo, ħabbret li fortunatament hija nstabet qawwija u sħiħa. Qabel: Il-Pulizija qed tfittex għal Imelda Maria Frendo, anzjana ta' 77 sena residenti l-Qawra, wara li ġiet rapportata nieqsa. Hija dehret l-aħħar fl-inħawi tal-Gżira. Kull min għandu xi informazzjoni dwar il-mara jista' jgħaddiha lill-Pulizija anke b'mod kunfidenzjali fuq in-numri tal-Kwartieri Ġenerali tal-Pulizija 21224001 jew fu 119 jew fl-eqreb Għassa tal-Pulizija.